CELEX: 32013R0510
Language: bg
Date: 2013-06-03 00:00:00
Title: Регламент (ЕС) № 510/2013 на Комисията от 3 юни 2013 година за изменение на приложения I, II и III към Регламент (ЕО) № 1333/2008 на Европейския парламент и на Съвета по отношение на употребата на железни оксиди и хидроксиди (Е 172), хидроксипропил метил целулоза (Е 464) и полисорбати (E 432—436) за маркиране на някои видове плодове  текст от значение за ЕИП

4.6.2013   
            
            
               BG
            
            
               Официален вестник на Европейския съюз
            
            
               L 150/17
            
         РЕГЛАМЕНТ (ЕС) № 510/2013 НА КОМИСИЯТА
   от 3 юни 2013 година
   за изменение на приложения I, II и III към Регламент (ЕО) № 1333/2008 на Европейския парламент и на Съвета по отношение на употребата на железни оксиди и хидроксиди (Е 172), хидроксипропил метил целулоза (Е 464) и полисорбати (E 432—436) за маркиране на някои видове плодове
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 9, параграф 2, член 10, параграф 3 и член 30, параграф 5 от него,
   като има предвид, че:
   
               (1)
            
            
               С приложение I към Регламент (ЕО) № 1333/2008 се установяват функционални класове на добавките в храните в храни и на добавки в храните в добавки в храните и в ензими в храните.
            
         
               (2)
            
            
               При необходимост, отчитайки научния прогрес или технологичното развитие, в приложение I към Регламент (ЕО) № 1333/2008 могат да бъдат добавени допълнителни функционални класове.
            
         
               (3)
            
            
               Научните изследвания показаха, че когато след депигментация на някои части (например след третиране с лазер) върху повърхността на плодове и зеленчуци се нанесат железни оксиди и хидроксиди (Е 172), се увеличава контрастът на тези части спрямо останалата повърхност чрез взаимодействие с някои освободени вещества от епидермиса. Този ефект може да бъде използван за маркиране на плодове или зеленчуци. Поради това е необходимо да се добави нов функционален клас „подобрители на контраста“ в приложение I към Регламент (ЕО) № 1333/2008.
            
         
               (4)
            
            
               С приложение II към Регламент (ЕО) № 1333/2008 се установява списък на Съюза на добавките в храните, одобрени за употреба в храни, и условията за тяхната употреба.
            
         
               (5)
            
            
               С приложение III към Регламент (ЕО) № 1333/2008 се установява списък на Съюза на добавките в храните, одобрени за употреба в добавки в храните, ензими в храните, ароматизанти в храните и хранителни вещества, и условията за тяхната употреба.
            
         
               (6)
            
            
               Списъците могат да бъдат изменяни в съответствие с процедурата по Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2).
            
         
               (7)
            
            
               Съгласно член 3, параграф 1 от Регламент (ЕО) № 1331/2008 списъкът на Съюза на добавките в храните може да бъде актуализиран по инициатива на Комисията или при постъпване на заявление.
            
         
               (8)
            
            
               На 8 април 2011 г. беше подадено заявление за разрешаване на употребата на железни оксиди и хидроксиди (Е 172) като подобрители на контраста, хидроксипропил метил целулоза (Е 464) — като глазиращ агент за незаличимо маркиране на някои видове плодове, и полисорбати (E 432—436) — като емулгатори в препарати за подобряване на контраста, като заявлението бе предоставено на разположение на държавите членки.
            
         
               (9)
            
            
               Разработена е нова технология за маркиране с помощта на лазер с въглероден диоксид за гравиране на информация върху повърхността на пресни плодове. Вследствие на депигментиращото действие на лазерния лъч върху повърхността на някои храни се образува лесно забелязващ се знак, а на други — не. Затова технологично необходима е употребата на железни оксиди и хидроксиди (Е 172) като подобрители на контраста, хидроксипропил метил целулоза (Е 464) — като глазиращ агент, и полисорбати (E 432—436) — като емулгатори в препарати за подобряване на контраста, които да позволят незаличимото маркиране на някои видове плодове. Железните оксиди и хидроксиди (Е 172) осигуряват достатъчен контраст на маркираните зони спрямо останалата повърхност на плода, хидроксипропил метил целулозата (Е 464) образува тънък защитен слой върху маркираните зони, а чрез полисорбатите (E 432—436) се осигурява хомогенна дисперсия на препаратите от добавки в храните върху маркираните зони на хранителните продукти.
            
         
               (10)
            
            
               Употребата на добавки в храните следва да донесе предимства и ползи за потребителя. Новата технология за маркиране може да се използва, за да се възпроизведе цялата задължителна съгласно европейското или националното законодателството информация или част от нея. Освен това потребителите могат да имат полза от новата технология за маркиране, когато търговската марка и производственият метод се предоставят на доброволен принцип.
            
         
               (11)
            
            
               Също така новата технология за незаличимо маркиране предоставя алтернатива на използваните понастоящем лепящи се стикери и намалява рисковете от загубване, смесване или объркване на хранителните продукти, като по този начин улеснява транспорта и съхранението на плодовете. За тази цел може също да бъде от полза посочването на PLU-код (идентификационен номер, използван от стопанските субекти в хранителната промишленост за улесняване както на обслужването на касите, така и на инвентаризацията на продуктите), QR-код (матричен баркод, позволяващ кодираната информация да бъде сканирана с висока скорост) и баркод. Поради това е целесъобразно да се позволи предоставянето на тази информация върху някои видове плодове.
            
         
               (12)
            
            
               Железните оксиди и хидроксиди (Е 172), хидроксипропил метил целулозата (Е 464) и полисорбатите (E 432—436) следва да се използват в малки количества само върху повърхността на плодовете и не е вероятно да преминат във вътрешността им. По тази причина обработката на плодове, чиито обелки не се консумират, не би следвало да въздейства на човешкото здраве. Поради това е целесъобразно да се позволи използването на железни оксиди и хидроксиди (Е 172) и хидроксипропил метил целулоза (Е 464) единствено за маркиране на цитрусови плодове, пъпеши и нарове, а полисорбати (E 432—436) — в препарати за подобряване на контраста.
            
         
               (13)
            
            
               Железните оксиди и хидроксиди (Е 172) последно са оценени от Научния комитет по храните през 1975 г. (3). Беше установено, че само 1 % от железните оксиди и хидратираните железни оксиди е вероятно да се разтворят в стомашно-чревния тракт на човека и затова Комитетът установи допустим дневен прием, без да определя горна граница. Веществото хидроксипропил метил целулоза (Е 464) последно е оценено от Научния комитет по храните през 1992 г. (4) За 5 от модифицираните целулози допустимият дневен прием беше определен като „неуточнен“. През 1983 г. за групата на полисорбатите (E 432—436) Комитетът определи допустим дневен прием от 10 mg/kg телесно тегло/ден (5). В доклада на Комисията относно приема на добавки в храните в Европейския съюз (6) бе направено заключение, че по отношение на полисорбатите (Е 432—436) може да е необходима по-реалистична оценка на приема въз основа на действителните равнища на употреба на добавките в храните. Очаква се Европейският орган за безопасност на храните да извърши това по време на новата оценка на полисорбатите (Е 432—436), за която в Регламент (ЕС) № 257/2010 на Комисията (7) се предвижда, че трябва да бъде проведена до края на 2016 г. Дотогава следва да бъдат разглеждани само заявления за евентуално разширяване на употребата на тези вещества, при което общият прием се увеличава в незначителна степен.
            
         
               (14)
            
            
               Съгласно член 3, параграф 2 от Регламент (ЕО) № 1331/2008 Комисията изисква становището на Европейския орган за безопасност на храните, за да актуализира списъците на Съюза на добавките в храните, установени в приложения II и III към Регламент (ЕО) № 1333/2008, освен в случаите, когато не е възможно въпросната актуализация да въздейства върху човешкото здраве. Тъй като разрешаването на употребата на железни оксиди и хидроксиди (Е 172) и хидроксипропил метил целулоза (Е 464) за маркиране на цитрусови плодове, пъпеши и нарове и на полисорбати (E 432—436) — в препарати за подобряване на контраста, представлява актуализация на тези списъци, която не е възможно да въздейства на човешкото здраве, не е необходимо да се изисква становището на Европейския орган за безопасност на храните.
            
         
               (15)
            
            
               Съгласно преходните разпоредби на Регламент (ЕС) № 1129/2011 на Комисията от 11 ноември 2011 г. за изменение на приложение II към Регламент (ЕО) № 1333/2008 на Европейския парламент и на Съвета посредством създаване на списък на Съюза на добавките в храните (8), приложение II за създаване на списък на Съюза на добавките в храните, одобрени за употреба в храни, и условията за тяхната употреба се прилага от 1 юни 2013 г. За да се разреши употребата на железни оксиди и хидроксиди (Е 172) и хидроксипропил метил целулоза (Е 464) за маркиране на някои видове плодове преди тази дата, е необходимо да се посочи по-ранна дата на прилагане по отношение на тези добавки в храните.
            
         
               (16)
            
            
               Поради това приложения I, II и III към Регламент (ЕО) № 1333/2008 следва да бъдат съответно изменени.
            
         
               (17)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и не бяха обект на възражение от страна на Европейския парламент и Съвета,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложения I, II и III към Регламент (ЕО) № 1333/2008 се изменят в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 3 юни 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 354, 31.12.2008 г., стр. 16.
   
      (2)  ОВ L 354, 31.12.2008 г., стр. 1.
   
      (3)  http://ec.europa.eu/food/fs/sc/scf/reports/scf_reports_01.pdf.
   
      (4)  http://ec.europa.eu/food/fs/sc/scf/reports/scf_reports_32.pdf.
   
      (5)  http://ec.europa.eu/food/fs/sc/scf/reports/scf_reports_15.pdf.
   
      (6)  COM(2001) 542 окончателен.
   
      (7)  ОВ L 80, 26.3.2010 г., стр. 19.
   
      (8)  ОВ L 295, 12.11.2011 г., стр. 1.
   
      ПРИЛОЖЕНИЕ
      Регламент (ЕО) № 1333/2008 се изменя, както следва:
      
                  1)
               
               
                  В приложение I се добавя следното вписване 27:
                  
                              „27.
                           
                           
                              „подобрители на контраста“ са вещества, които след нанасяне върху външната повърхност на плодове и зеленчуци, определени части от която са били депигментирани (например след третиране с лазер), спомагат за открояването на тези части от останалата повърхност чрез оцветяването им вследствие на взаимодействие с някои вещества от епидермиса.“
                           
                        
            
                  2)
               
               
                  Приложение II се изменя, както следва:
                  
                              а)
                           
                           
                              В част Б, точка 3. „Добавки, различни от оцветители и подсладители“ след вписването за E 170 се вмъква следното вписване:
                              
                                          „E 172
                                       
                                       
                                          Железни оксиди и хидроксиди“
                                       
                                    
                        
                              б)
                           
                           
                              В част Д категорията храни 04.1.1 „Цели пресни плодове и зеленчуци“ се изменя, както следва:
                              
                                          i)
                                       
                                       
                                          преди вписването за E 200—203 се вмъква следното вписване Е 172:
                                          
                                                       
                                                   
                                                   
                                                      „E 172
                                                   
                                                   
                                                      Железни оксиди и хидроксиди
                                                   
                                                   
                                                      6
                                                   
                                                   
                                                       
                                                   
                                                   
                                                      само като подобрители на контраста за маркиране на цитрусови плодове, пъпеши и нарове, за да:
                                                      
                                                                  —
                                                               
                                                               
                                                                  се възпроизведе цялата задължителна съгласно европейското или националното законодателство информация или част от нея
                                                                  и/или
                                                               
                                                            
                                                                  —
                                                               
                                                               
                                                                  се предоставят на доброволен принцип търговската марка, производственият метод, PLU-кодът, QR-кодът и/или баркодът
                                                               
                                                            
                                                   
                                                      Период на прилагане:
                                                      от 24 юни 2013 г.“
                                                   
                                                
                                    
                                          ii)
                                       
                                       
                                          след вписването за Е 445 се добавя следното вписване за Е 464:
                                          
                                                       
                                                   
                                                   
                                                      „E 464
                                                   
                                                   
                                                      Хидроксипропил метил целулоза
                                                   
                                                   
                                                      10
                                                   
                                                   
                                                       
                                                   
                                                   
                                                      само за цитрусови плодове, пъпеши и нарове, за да:
                                                      
                                                                  —
                                                               
                                                               
                                                                  се възпроизведе цялата задължителна съгласно европейското или националното законодателство информация или част от нея
                                                                  и/или
                                                               
                                                            
                                                                  —
                                                               
                                                               
                                                                  се предоставят на доброволен принцип търговската марка, производственият метод, PLU-кодът, QR-кодът и/или баркодът
                                                               
                                                            
                                                   
                                                      Период на прилагане:
                                                      от 24 юни 2013 г.“
                                                   
                                                
                                    
                        
            
                  3)
               
               
                  В част 2 от приложение III вписването за E 432—E 436 се заменя със следното:
                  
                              „E 432—E 436
                           
                           
                              Полисорбати
                           
                           
                              
                                 quantum satis
                              
                           
                           
                              Препарати от оцветители, подобрители на контраста, мастно разтворими антиоксиданти и глазиращи агенти за плодове“